۳:۴۸
ایرانین فارس ایالتینین کازرون شهرینده رژیمین یئنی اراضی بؤلگوسو سیاستینه قارشی کئچیریلن دینج اعتراضلارا حقوق-محافظه اورگانلاری و مولکی گئییملی تهلوکهسیزلیک قوهلری موداخیله ائدیب.
آخار. آذ خبر وئریر کی، دینج اعتراضلارا اون مینلرله اینسانین قاتیلدیغی بیلدیریلیر.
اعتراضچیلارین انقیلاب و حمیدی کوچهلرینده کئچیردیی یوروشون پلیس و تهلوکهسیزلیک قوهلرینین هوجومونا معروض قالماسیندان سونرا آکسییاچیلارلا حکومت قوهلری آراسیندا قارشیدورما یارانیب. نتیجهده پلیسین آچدیغی آتش نتیجهسینده ۳ اعتراضچی هلاک اولوب، اونلارلا اینسان یارالانیب، ۱۰۰-دن چوخ آکسییاچی توتولاراق نامعلوم ایستیقامته آپاریلیب.
اعتراضچیلار بیر پلیس منطقهسینی و بیر پلیس آوتومبیلینی یاندیریبلار.
حاضردا کازروندا وضعیتین چوخ گرگین اولدوغو، شهرین اساس کوچه و میدانلارینین پلیس نظارتینه گؤتورولدویو و اطراف شهرلردن کازرونا علاوه پولیس قوهلرینین گتیریلدیی دئییلیر.
unk azb_Arab azb_Arab azb_Arab azb_Arab azb_Arab